O soldán otomán Selim I exerció una brutal represión y ninvió l'exercito ta l'este, penetrando en Anatolia Oriental y mandando executar a os partidarios d'os Quicil Bax. Dimpués d'a derrota d'o Xah safavida Ismail en Caldirán en 1514 os otomans ocuporon Tabriz, (que dimpués habioron d'abandonar) y yeran ya os duenyos indiscutibles d'Anatolia Oriental. Muitos turquemans d'Anatolia emigroron ta l'Imperio Persa Safavida y rematoron fendo-se xiitas. Os turquemans esdevinioron a población mayoritaria en Acerbaichán, lur luenga turquica evolucionará ta l'actual azerí y se produció a etnochenesi final d'o pueblo azerí. Bells turquemans se sedentarizoron.